
ГЛАВА ПЪРВА   

ОБЩИ    ПОЛОЖЕНИЯ
    
Чл.1  С тази Наредба се уреждат:
/ 1/ Условията и специалните изисквания за спазване на обществения ред и сигурността на територията на Община Трекляно с оглед опазването на публичната и частна собственост, осигуряване на правото на труд, спокойствието и отдиха на гражданите, създаване на нормални условия за дейността на юридическите лица, организации и учреждения, както и защитата на техните права и интереси.- 

           / 2 / Специфичните правила и задължения на Община Трекляно, на физическите и юридическите лица,свързани с организацията, управлението и безопастността на движението, на водачите на пътни превозни средства, водачите на превозни средства с животинска тяга и пешеходците на територията на Община Трекляно.

          /3/  Реда ,условията и специалните изисквания за поддържане и опазване на чистотата на територията на Община Трекляно с оглед осигуряване на условия за здравословна  жизнена среда на гражданите.
	/ 4/ Условията за създаване на организация за оцеляване на населението и неговото поведение при действия на Гражданска защита, породени от бедствия, аварии и катастрофи.
	/5/ Наредбата е задължителна за всички живеещи или работещи на територията на общината,както и за всички временно пребиваващи в нея.
     Чл.2 Наредбата урежда и процеса на контрол  и налагане на наказания при констатирани нарушения.

ГЛАВА ВТОРА    
ОПАЗВАНЕ НА ОБЩЕСТВЕНИЯ РЕД

Раздел първи
 Опазване на обществения ред при провеждане на митинги, манифестации, събрания и други масови прояви на открито
Чл. 3. Митинги, манифестации, събрания и други масови прояви се организират и провеждат от граждани, сдружения, политически и обществени организации, съгласно Закона за събранията, митингите,демонстрациите	и	стачките.
Чл. 4 (1) Политическите партии, обществени организации и граждани, могат да провеждат посочените в чл. 3 прояви, само ако са получили писмено разрешение от Кмета на общината.
      (2)  Искането за организиране и провеждане на масови прояви се представя  писмено от организациите най-малко 48 часа преди началото на проявата, подписано от Председателя на териториалната  структура на съответната организация.
      (3) Извън случаите на ал. 2, искането за разрешение се представя от Инициативен комитет, който се състои не по-малко от пет души. Към искането задължително се представя списък с трите имена и ЕГН на членовете на инициативния комитет.
Чл. 5 (1) Кметът на общината определя със заповед мястото за провеждане на проявите на открито в населените места.,
      (2) Организаторите на масови прояви на открито са длъжни да осигуряват спазването на обществения ред, както и да не допускат нарушене правата и свободите на гражданите, които не участват в организираната от тях проява.
Чл. 6 (1) В митинги, манифестации и събрания на открито не могат да участват граждани, които: „Носят огнестрелно оръжие, газово оръжие или други специално предназначени предмети, които могат да се използват против живота и здравето на хората, или за причиняване на материални щети”
1.    Са в очевидно пияно състояние;
 2.    Са маскирани, с цел да се затрудни тяхното разпознаване.
      (2) Организаторите и участниците носят отговорност за нарушения на обществения ред и виновно причинените щети.
Чл. 7. Масовите прояви на открито се охраняват от полицията по преценка на органа, дал разрешение за провеждането им.
Чл. 8. Забранява се разлепването на агитационни, нагледни, рекламни и други материали, извън определените за това места със Заповед на Кмета на общината.
Чл. 9.При забрана на обществена проява по чл. 4, ал. 1 се изпраща препис от акт за забрана на РПУ за изпълнение.


Раздел  втори
 Организация на търговската дейност и опазване на обществения ред при извършването й
Чл. 10 (1) Търговската дейност на територията на общината се извършва в  кооперативни и частни магазини и заведения, настанени в подходящи за целта помещения.
       (2) Извън обектите по ал. 1, търговска дейност може да се извършва и на места, определени с решение на ОбС или със заповед на Кмета на общината.
       (3) Търговия с животни, плодове и зеленчуци и други видове промишлени и занаятчийски стоки се извършва на определените от ОбС  или със заповед на Кмета на общината, 
Чл. 11. Разполагането на търговски обекти във фургони, сергии и павилиони в населените места на общината става с разрешение на Общинската администрация и заповед на Кмета на общината.
Чл. 12. Разрешава се изграждането на временни търговски базари,  индивидуални павилиони, навеси за търговия и битово обслужване във връзка с национални и местни празници. Същите могат да се изграждат 5 (пет) дни до провеждане на празника и се демонтират до 2 (два) дни след празника с писмено разрешение на Общинската администрация.
Чл. 13. При зареждането на търговските обекти със стоки, както и извозване на празния амбалаж, същото да става директно от превозното средство в складовете и магазинните помещения и обратно.
Чл. 14. Задължават се фирмите, организациите и ведомствата, развиващи търговска дейност на територията на общината да поставят на видно място на входа на обектите си табелки за работно време.
Чл. 15. Забранява се продажбата на алкохол и тютюневи изделия на малолетни и непълнолетни в търговските обекти на територията на                    
Раздел   трети
  Безопасност на движението, опазване на улиците, площадите и зелените площи на територията на общината

Чл. 16. Забранява се премахването или преместването на пътните знаци на територията на общината без знанието на упълномощените за това ведомства и органи.
Чл. 17. Превозните средства с животинска тяга не могат да се движат по централните улици на населените места. Забранява се на същите да се оставят на улиците, площадите и празните места в селищата без надзор и незавързани. 
Чл. 18. Забранява се:
(1)    Миене на моторни превозни средства  по улиците и тротоарите.
(2)    Изливането на битови отпадъчни води по  тротоарите и улиците.
(3)    При консумацията на тиквени и слънчогледови семки да не се замърсява околната среда.
(4)    Извършване на строителни работи, които пречат на движението на превозните средства и пешеходците.
(5)  Ходенето, утъпкването и игра на тревните площи в парковете и градините, както и късането на цветя, чупенето на клони, унищожаване на храсти и дървета.
(6)    Повреждането на декоративни съоражения, чешми, фонтани, мостчета, беседки, осветителни тела, съоражения за детски игри, огради, табели и други подобни в парковете и градините.
(7)    Замърсяването и повреждането на водоизточниците и водосборните зони на населените места.
(8) Избиването на полезни птици в парковете и градините и развалянето на техните гнезда.
(9) Свободното движение на домашни животни, птици и кучета по улиците, парковете и градините. 
(10) Изхвърлянето на трупове на умрели животни и птици по улици, площади, паркове, напоителни канали и корита на реки.
(11) Използването на питейна вода за промишлени нужди и напояване на дворове през време на режима.
(12) Забранява се пашата на животни в общински градини, паркове, зелени	площи  .
 /13/ Забранява се тютюнопушенето на следните открити обществени места:
Прилежащите терени и тротоари на училището и общежитието
Площадките за игра
Местата където се организиратмероприятия на деца и ученици
По време на спортни и културни мероприятия
 Чл. 19. При извършване на строителство в селищата на общината, инвеститорът и изпълнителят са длъжни:
(1)Да се вземат необходимите мерки за запазване на съществуващата растителност, дървета, фасади и настилките на уличните платна, тротоарите и площадките по време на строителството.
(2) До приемането на обекта, строителят и инвеститорът за своя сметка отстраняват допуснатите по време на строителството повреди на комунални съоражения, бордюри, стълбове, както и да почистят замърсените от тях тротоари, улични платна и площадки.
Раздел   четвърти
       Обществено спокойствие
Чл. 20. (1) Забранява се създаването на висок шум чрез викове, песни, свирене, звукови уредби и по друг начин в населените места на общината за времето от 22.00 часа до 06.00 часа и денонощно в социалните заведения и местата за отдих и почивка.
       (2) Не се допуска продажбата на порнографски издания по улиците, площадите и на други открити места, както и излагането им в служебни и обществени помещения и особено в заведенията за културни и младежки дейности.
       (3) Забранява се продажбата и използването на самоделно направени взривни устройства (бомбички, пиратки), които нарушават общественото спокойствие на гражданите и здравето на децата.
       (4) Забранява се извършването на неприлични и непристойни действия, нарушаващи обичайните норми на морал и поведение по улиците, площадите и други обществени места, както и оскърбителното отношение и държане към граждани и органи на властта с което се нарушава обществения ред и спокойствие на гражданите.

Раздел  пети
 Нарушения на обществения ред от общ характер

Чл.21. Нарушения на обществения ред по смисъла на тази Наредба са и деянията:
(1)    Преместване и обръщане на саксии и варели за смет.
(2)    Унищожаване и повреждане на уличното осветление.
(3)    Чупене на стъкла на витрини и прозорци на обществени заведения и жилищни сгради.
(4)    Консумация на спиртни напитки в социални и учебни заведения. 
(5)    Унищожаване и повреждане на светлинни реклами.
(6)    Унищожаване на тревни площи и замърсяване на улици, тротоари, паркове и градини от домашни животни.
                                ГЛАВА ТРЕТА
АДМИНИСТРАТИВНО-НАКАЗАТЕЛНИ РАЗПОРЕДБИ

Чл. 22.(1) Наказва се с глоба от 50 до 100 лева:   
1.    Който участва в митинги, манифестации, събрания в очевидно пияно състояние – чл. 8, ал. 1, т. 2;
2.    Който посещава културно или спортно мероприятие в очевидно пияно състояние – чл. 14, ал. 3;
3.    Собственик или управител на питейно, увеселително или игрално заведение, който не изпълнява задълженията си по чл. 18, чл. 19, чл. 20, чл. 21 и чл. 22 от настоящата Наредба;
4.  Нарушителите на разпоредбите по чл. 23 
Чл.23.
 /1/ Актовете за установяване на административни нарушения по тази наредба се съставят от служителите на ПУ на МВР-Трекляно, от служители на ОА определени със заповед на Кмета и кметските наместници. 
 //2/ Наказателните постановления се издават от Кмета на общината или определен със заповед негов заместник,въз основа на акт,съставен от длъжностните лица ,посочени в ал.1.
 /3/ /отм.с решение № 54/2017 г. на АС-Кюстендил/. Установяване на нарушенията,съставяне на актове,издаването и обжалването на постановленията се извършва по реда на ЗАНН. / Не подлежат на обжалване наказателните постановления ,с които е наложена глоба в размер на 50.00лв.,включително и имуществени санкциив размер на  100.00 лв.
/3/Установяването на нарушения,съставянето на актове,издаването и обжалването на наказателните постановления  се извършва по реда  на ЗАНН.Наказателните  постановления, с които е наложена глоба в размер на 50,00 лв. ,включително и имуществени санкции в размер на 100,00 лв. подлежат на обжалване.
/4/ Глобите,имуществените санкции и обезщетенията за парични вреди на общинско имущество ,се внасят в приход на общинския бюджет.
Чл.24./1/ Административно-наказателно отговорни са и непълнолетните лица ,навършили 16 годишна възраст,когато са били в състояние да разберат свойството и значението на извършеното и да ръководят постъпката си.
/2/ За нарушения извършени от малолетни лица, непълнолетни на възраст от 14-16 г. и поставени под пълно запрещение,отговарят съответно родителите,попечителите или настойниците,когато съзнателно са допуснали  извършването  или са били в състояние да предотвратят нарушението ,но не са го сторили.
Чл.25. В случаите ,когато наказващия орган прецени ,че нарушението ,за което е образувано администратно-  наказателно производство  съставлява престъпление по НК,наказателно постановление не се издава,образуваната преписка се прекратява,като събраните материали се изпращат на Районна прокуратура –Кюстендил. 


ДОПЪЛНИТЕЛНИ,ПРЕХОДНИ И ЗАКЛЮЧИТЕЛНИ РАЗПОРЕДБИ


$ 1.По смисъла на тази наредба

„повторно” е нарушението ,което е извършено в едногодишен срок от влизане  в сила на наказателното постановление,с което е наказан за нарушение по същия вид.
[bookmark: _GoBack]$2 .Тази Наредба се издава на основание чл. 21,ал 2 от ЗМСМА и е  приета  с решение № 51/ 26.07.2019г.Протокол №  7   на ОбС-Трекляно.
$ 3. Настоящата Наредба отменя  Наредбата за опазване на обществения ред,безопасността на движението ,имуществата и гражданската защита в община Трекляно мандат 2016- 2020 г. на ОбС- Трекляно.
$ 4.Контрола  по изпълнение на настоящата Наредба се възлага на Кмета на община Трекляно.
      

              ПРЕХОДНИ И ЗАКЛЮЧИТЕЛНИ РАЗПОРЕДБИ
Настоящата  Наредба влиза в сила 7 дни след приемането й от ОбС.

